stanford-oval/wikipedia huggingface dataset:
ג'וזפה ברגומי
קריירה

ברגומי תפס את מקומו במרכז ההגנה של אינטר והנבחרת בגיל צעיר: את הבכורה שלו בסריה א עשה ב-22 בפברואר 1981, בגיל שבע עשרה. בגביע האיטלקי שיחק עוד קודם לכן. בגיל 18 כבר שיחק עם הנבחרת הלאומית הבוגרת בטורניר הגמר של גביע העולם בכדורגל, ואף זכה בו. כל זאת למרות שבעמדות ההגנה במשחק הכדורגל רבה חשיבותו של הניסיון, ועל כן מאיישים אותן בדרך כלל שחקנים מבוגרים יחסית. עוד בצעירותו גידל שפם, ששיווה לו מראה בוגר מכפי גילו והקנה לו את הכינוי "זיו", שפירושו דוד.
בשנות השמונים והתשעים היה ברגומי דרך קבע שחקן ההרכב הראשון של אינטר. כתוצאה מכך קבע את שיאי ההופעות של שחקן במדי הקבוצה בליגה (519) בגביע האיטלקי (122) ובמסגרות האירופיות (117). ברגומי הוא שיאן ההופעות של גביע אופ"א בכל הזמנים, עם 94 הופעות במפעל. גם בנבחרת הרבה לשחק, פרט לתקופה בת שש שנים בה לא זומן לנבחרת כלל, לאחר שבמשחק במסגרת מוקדמות יורו 1992 נגד נורווגיה הורחק בכרטיס אדום, דקות ספורות לאחר שנכנס כמחליף.
אינטר של אותן השנים לא זכתה להצלחות רבות בזירה המקומית. ברגומי זכה בעשרים עונותיו רק פעם אחת באליפות (1988/1989) ופעם אחת בגביע (1981/1982). אולם בגביע אופ"א זכה עם אינטר שלוש פעמים.
לאחר פרישתו מכדורגל ב-1999, בגיל 36, שימש כפרשן בשידורי הכדורגל בטלוויזיה האיטלקית.
בן שפרד

| --- | --- |
 לידה:  16 ביולי 2001 (בן 23) אטלנטה, ג'ורג'יה, ארצות הברית
 עמדה:  קלע
 גובה:  1.98 מטרים
 מספר:  26
 מכללה:  אוניברסיטת בלמונט (2019–2023)
 דראפט:  בחירה מספר 26, 2023 אינדיאנה פייסרס
 קבוצות כשחקן
 2023–:  אינדיאנה פייסרס
בן שפרד (באנגלית: Ben Sheppard; נולד ב-16 ביולי 2001) הוא כדורסלן אמריקאי המשחק בעמדת הקלע באינדיאנה פייסרס.
קריירה

שפרד נולד באטלנטה, ג'ורג'יה, והחל לשחק כדורסל בתיכון מקומי. ובחר לשחק עבור קבוצת הכדורסל של אוניברסיטת בלמונט. בעונתו הראשונה שיחק ב-32 משחקים והעמיד ממוצעים של 2.9 נקודות למשחק, אך בעונתו השנייה השתפר והעמיד ממוצעים של 10.5 נקודות למשחק. בעונתו השלישית בעמיד ממוצעים של 16.2 נקודות למשחק, וברביעית עלה ל-18.8 נקודות למשחק.
בתום עונתו הרביעית באוניברסיטה הכריז כי יתמודד בדראפט 2023 ב-NBA. בדראפט נבחר שפרד בבחירה ה-26 על ידי אינדיאנה פייסרס. ב-1 ביולי חתם על חוזה רוקי בקבוצה.
הערות שוליים

↑  From Staff Reports, Greater Atlanta Christian grad Ben Sheppard earns NBA Combine invitation, Gwinnett Daily Post, ‏2023-05-02 (באנגלית)
↑  From Staff Reports, GAC’s Ben Sheppard commits to Belmont for basketball, Gwinnett Prep Sports, ‏2018-09-15 (באנגלית)
↑  Ben Sheppard is Belmont basketball’s strong and silent superstar, Belmont Vision, ‏2022-02-23 (באנגלית)
↑  Stan Awtrey Staff Correspondent, Greater Atlanta Christian grad Ben Sheppard shows off game in Belmont's win at Georgia State, Gwinnett Daily Post, ‏2022-11-28 (באנגלית)
↑  JoeMoore21, Trail Blazers Work Out 6 NBA Draft Prospects Today, Blazer's Edge, ‏2023-05-10 (באנגלית)
↑  Krysten Peek, NBA Draft Combine: 6 standouts who helped their draft stock the most, yahoo, ‏May 19, 2023
↑  Pacers Sign Jarace Walker, Ben Sheppard, Hoops Rumors, ‏2023-07-01 (באנגלית אמריקאית)
ג'וזפה ג'ירוטי

| --- | --- |
אין תמונה חופשית
 לידה:  19 ביולי 1905 אלבה, איטליה 
 פטירה:  1 באפריל 1945 (בגיל 39) מחנה הריכוז דכאו, גרמניה הנאצית 
 מדינה:  ממלכת איטליה 
 מקצוע:  כומר קתולי, תאולוג, חוקר מקרא, נזיר 
 מידע חסיד אומות העולם
 פרסים והוקרה:  חסיד אומות העולם (14 בפברואר 1995) 
 קישורים חיצוניים
 יד ושם:  ג'וזפה ג'ירוטי
 
אבן נגף שהוצבה ב-2016 במקום מעצרו בטורינו
ג'וזפה ג'ירוטי (באיטלקית: Giuseppe Girotti)‏ (1905, אלבה (Alba) שבפיימונטה – 1945, דכאו) היה כומר רומי-קתולי איטלקי,  פרופסור לתאולוגיה וחסיד אומות העולם.
קורות חייו

ג'וזפה נולד בשנת 1905 באלבה, דכאו. בברגותו הלך ללמוד בבית הספר הצרפתי למקרא ולארכאולוגיה, וסיים את חוק לימודיו בהצטיינות בירושלים ומורה בסמינר תאולוגי בטורינו. במחקריו התמקד בספרי ישעיה וקהלת.
קורות חייו > פעילותו בתקופת השואה

בספטמבר 1943, אחרי הסכם שביתת הנשק עם איטליה במלחמת העולם השנייה כבשו הגרמנים את צפון איטליה. מאותה עת ואילך התמקד ג'ירוטי בניסיונות להצלת יהודים באזור טורינו. הוא פעל בהתאם לאמונתו הדתית ותוך סיכון חייו ארגן מחבואים ליהודים במנזר בטורינו, מסמכי זהות מזויפים וכן נתיבי מילוט ליהודים מאיטליה לשווייץ. הוא ניסה להתגבר על פעילות הצבא השווייצרי נגד פליטים יהודים שניסו לחצות את הגבול לשווייץ באזור צפון איטליה.
באוגוסט 1944 נעצר ג'ירוטי בעודו מבריח פרטיזן יהודי פצוע לביתו של מתנגד אחר לנאצים. ג'ירוטי נכלא בטורינו, הועבר למילאנו ומשם גורש למחנה הריכוז בולצאנו שהיה מחנה הריכוז הגדול ביותר שהקימו הגרמנים על אדמת איטליה הכבושה. משם גורש ג'ירוטי לדכאו, שם הוצא להורג ביום הפסחא, ב-1 באפריל 1945.
קורות חייו > הכרה

ב-1995 העניק יד ושם לג'ירוטי את התואר חסיד אומות העולם.
ב-2014 הוכרז ג'ירוטי כקדוש על ידי הקרדינל אנג'לו אמאטו (אנ'), בשם האפיפיור פרנציסקוס. היום שהוכר כיום ההנצחה שלו הוא 1 באפריל, יום הירצחו.
ב-2016 הוצבה אבן נגף במקום מעצרו במרכז טורינו, ברחוב Via San Domenico (ליד כנסיית סן דומניקו (איט')).
בול העימות פולין-גרמניה הנאצית

הבול המקורי שהונפק ב-11 בנובמבר 1938
הבול המתוקן שהונפק ב-2 במרץ 1939
ערב מלחמת העולם השנייה הנפיקה פולין בול דואר שעורר את זעמה של שכנתה, גרמניה הנאצית, וחייב את פולין לבטל את הבול ולתקן את ההנפקה.
מעמדו של בול דואר

בול דואר הוא מסמך רשמי המונפק לרוב על ידי מדינה ריבונית ומשקף את עמדותיה הפוליטיות, התרבותיות והדתיות. הנפקת בול כמוה כפרסום של הצהרה רשמית ופומבית, ותוכנו עלול להיתקל בתגובה נזעמת של מדינה אחרת הרואה עצמה נפגעת מהמסר המובע בבול. קיימות דוגמאות רבות להנפקות פוגעניות שכאלו, ובאחד מאירועים אלו היו מעורבות פולין וגרמניה.
הנפקת הבול

ביום 11 בנובמבר 1938, לרגל מלאת 20 שנה להכרזת עצמאותה של פולין, הנפיקה ממשלת פולין סדרה בת 13 בולים שהוקדשו לאירועים מרכזיים מן ההיסטוריה הפולנית. על אחד מן הבולים, שערכו הנקוב היה 15 גרושי, שולבו דמויותיהם של המלכה ידוויגה ושל המלך ולדיסלב השני. בתחתית הבול, על הרצפה למרגלות הזוג המלכותי, שולבו שתי חרבות מצולבות ועליהם מוטלת קסדה. חפצים אלו נועדו לסמל את ניצחונו של המלך הפולני ולדיסלב השני על אבירי מדינת המסדר הטווטוני בקרב גרונוולד. בקרב זה, שנערך בשנת 1410, נחלו האבירים הגרמנים תבוסה מוחצת, שבעקבותיה נאלצו להחזיר שטחים נרחבים לשליטה פולנית.
העלבון הגרמני

הנפקת הבול התקבלה בגרמניה הנאצית בתחושת עלבון צורב. הנאצים החשיבו את עצמם כיורשיהם של האבירים הטווטונים, וראו בבול איום מצד ממשלת פולין והצהרה על כוונתם להשתלט על שטחים גרמניים. סביר כי ה"עלבון" הגרמני היה חלק משורה של ניסיונות לצייר את פולין כמדינה תוקפנית שיש להתגונן מפניה, ונועד להצדיק את מרוץ החימוש של גרמניה הנאצית. הנאצים פנו בתלונה רשמית אל איגוד הדואר העולמי ודרשו לפסול את הבול הפוגעני של הפולנים.
ההנפקה המתקנת

ממשלת פולין חששה מאוד משכנתה התוקפנית, והעדיפה שלא להצטייר כמי שמתגרה בגרמניה הנאצית. הפולנים ביטלו את הבול המעליב, והנפיקו במקומו בול חדש בעיצוב דומה, תוך הסתרת החרבות והקסדה שלמרגלות המלך והמלכה. פריטי השלל שעוררו את זעמם של הגרמנים כוסו בבול החדש בפס מעוטר שהסתיר את רצפת החדר.
הבול החדש הונפק ב-2 במרץ 1939, כחצי שנה לפני המועד בו פלשו הגרמנים לתוך פולין ופתחו בכך את מלחמת העולם השנייה.
אחרית דבר

בתום מלחמת העולם השנייה, כחודש לאחר כניעתה של גרמניה הנאצית, שבה והנפיקה ממשלת פולין בול שהוקדש לניצחון הפולני בקרב גרונוולד. בהנפקה זו לא הסתפקו הפולנים בשתי חרבות וקסדה כרמז לטווטונים שנהרגו בקרב, אלא ציירו במפורש לוחם פולני הרומס ברגלו את גווייתו של לוחם טווטוני השרוע הרוג על גבו.

בשנת 1960, לרגל מלאת 550 שנה לקרב גרונוולד, הנפיקה פולין מספר בולים נוספים שנועדו להדגיש את חשיבותו של קרב זה בתולדות המדינה הפולנית.
ראו גם

סיפורן של חרבות גרונוולד
לקריאה נוספת

Jean-Paul Schroeder, Guide Mondial des Timbres Erronés, p. 553
Irvine & Seshold, Errors in Postage Stamp Design, 1979, p. 155
Scott Standard Postage Stamp Catalogue, 2013, Volume 5, pp' 781-782
הערות שוליים

↑  http://www.stampspoland.nl/series/commun/0372.html
↑  http://info-poland.icm.edu.pl/web/history/jag/grun/sta/link.shtml
ברק'ה וולף

וולף (שלישי משמאל בחליפה הבהירה) בביקור בשיכון חב"ד בלוד יחד עם ראש העיר מקסים לוי.
שלום דובער וולף (כונה בֶרְקֶ'ה; כ"א באב תש"ד, אוגוסט 1944 – ל' בתשרי תשס"א, 28 באוקטובר 2000) היה דובר חב"ד בישראל.
ביוגרפיה

נולד בירושלים לפסיה ולאפרים וולף, מראשי חסידות חב"ד בישראל ומנהל מוסדותיה. לאחר שלמד בישיבת תומכי תמימים המרכזית - 770 החל לסייע לאביו בניהול המוסדות. במקביל הקים את ארגון דוברות חב"ד שפעל בשיתוף צעירי אגודת חב"ד בישראל, שלקח על עצמו בין היתר לפרסם את דברי הרבי מנחם מנדל שניאורסון מחב"ד בתקשורת הישראלית (במעין מקבילה לדוברות חב"ד העולמית בהנהלת הרב יהודא קרינסקי). שימש גם כלוביסט למען מטרות יהודיות ומטרות תנועת חב"ד בכנסת.
נפטר לאחר מחלה בשבת פרשת בראשית, ל' בתשרי ה'תשס"א, ונקבר בהר המנוחות.
משפחתו

היה נשוי לבת שבע למשפחת בקרמן, ואב לשמונה. ילדיהם:
הרב חיים צבי, שליח חב"ד בירוחם
שניאור זלמן, עסקן חב"די
הרב אברהם, רב ושליח חב"ד באודסה
הרב יוסף יצחק, רב ושליח חב"ד בחרסון
הרב בנימין, רב ושליח חב"ד בסיבוסטופל
חתנו, הרב יהודה זילברשטרום, ר"מ בישיבת תומכי תמימים ליובאוויטש המרכזית בלוד
לקריאה נוספת

זושא וולף, דובר שלום, "לדמותו של הרב שלום דובער ע"ה וולף", הוצאת ספרים קה"ת, 2008
הערות שוליים

↑  'בערקה' COL
↑  בעלה הראשון שנפטר
↑  בעלה השני הנוכחי
| --- | --- |
בקרת זהויות :  NLI: 987007308423105171  ISNI: 0000 0000 6957 3828  LCCN: n82222167  VIAF: 97548335   WorldCat (עם VIAF): 97548335 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ג'וזף לוין (פילוסוף)

| --- | --- |
אין תמונה חופשית
 לידה:  17 בינואר 1952 (בן 72) לוס אנג'לס, קליפורניה, ארצות הברית 
 מקום לימודים:  אוניברסיטת הרווארד
 מוסדות:  אוניברסיטת מסצ'וסטס
 תחומי עניין:  פילוסופיה של הנפש, תודעה, פילוסופיה של הלשון, מטאפיזיקה
 עיסוק:  פילוסוף, מרצה באוניברסיטה 
 הושפע מ:  תומאס נייגל, קולין מקגין, דניאל דנט, ג'ון סרל, סול קריפקי
 השפיע על:  דייוויד צ'אלמרס
 מדינה:  ארצות הברית 
 יצירות ידועות:  הפער ההסברי
 בן או בת זוג:  Louise Antony 
 צאצאים:  Rachel Lark 
 
ג'וזף לוין (באנגלית: Joseph Levine; נולד ב-17 בינואר 1952) הוא פילוסוף אמריקאי באוניברסיטת מסצ'וסטס אמהרסט. הוא קיבל את הדוקטורט שלו מאוניברסיטת הרווארד בשנת 1981.
לוין עוסק בפילוסופיה של הנפש, ומוכר כמי שניסח את טיעון הפער ההסברי (אנ') נגד הסבר מטריאליסטי לתודעה.
טיעון זה הקדים את ניסוחו של דייוויד צ'אלמרס לבעיית התודעה "הקשה" (אנ') ומהווה בעצם את הקושי העיקרי אליו תאוריות מטריאליסטיות של הנפש חייבות להתייחס.
הרעיון של פער הסברי הוא: קיומו של פער שעל פניו אינו ניתן לגישור כאשר מנסים להסביר את התודעה האנושית מנקודת מבט גוף-שלישי של מדעי הטבע. הסבר מדעי של מצבים נפשיים ידרוש בהגדרה רדוקציה מתהליך פיזי לחוויה פנומנלית. אין לנו היום אפילו התחלה של הבנה איך הסבר כזה עשוי להיראות.
לפי לוין, ייתכן כי תכונות של מצבים נפשיים שיש אליהם גישה סובייקטיבית בלבד (ראה קווליה) אינם ניתנים לרדוקציה מהאובייקטיבי, כלומר הם מחוץ לנקודת המבט של המדע. 
כך למשל, התיאור המטריאליסטי של כאב עשוי להיות משהו מסוג "ירי של עצבים מסוג סיבי-C". אין כיום בהסבר מסוג זה, מפורט ככל שיהיה, תיאור של המצב הפנומנלי של כאב, כלומר אותה חוויה פנימית שכולנו מבינים כשאנחנו מדברים על "כאב". זהו הפער. ברם, לוין אינו מאמין שפער זה מחייב מסקנה מטאפיזית;
כלומר, הוא לא מאמין שהטיעון שלו מפריך את התאוריות המטריאליסטיות, אלא רק מצביע על קושי בהלימות ההסבר של הנפשי בחומרי.
לוין עודנו מטריאליסט, אבל לפי דבריו הסבר ממצה של המושג "כאב" חייב לכלול בתוכו גם הסבר של החוויה הסובייקטיבית של כאב.
הערות שוליים

↑  Joseph Levine (1983), "Materialism and Qualia: The Explanatory Gap," Pacific Philosophical Quarterly, 64(4), October 1983, pp. 354–361
↑  Weisberg, Josh. "The Hard Problem of Consciousness". Internet Encyclopedia of Philosophy. ISSN 2161-0002. נבדק ב-11 בספטמבר 2018. {{cite web}}:  (עזרה)
↑  Gennaro, Rocco J. "Consciousness". Internet Encyclopedia of Philosophy. ISSN 2161-0002. נבדק ב-9 במרץ 2019. {{cite web}}:  (עזרה)
↑  Van Gulick, Robert (2018). "Consciousness".  In Zalta, Edward N. (ed.). Stanford Encyclopedia of Philosophy. נבדק ב-9 במרץ 2019. {{cite encyclopedia}}:  (עזרה)
| --- | --- |
בקרת זהויות :  NLI: 987007588069205171  PLWABN: 9810653641505606  BIBSYS: 4069324  BnF: cb137509725 (data)  CANTIC: a11139845  GND: 1145706851  ISNI: 0000 0000 8141 2429  LCCN: n99285670  NTA: 270904883  SUDOC: 05970845X  VIAF: 61726640   WorldCat (עם VIAF): 61726640 
ערך זה הוא קצרמרבנושא אמריקאים ובנושא פילוסופים. אתם מוזמנים לתרום לוויקיפדיה ו.
בדיקת יוד-עמילן

בקבוק תמיסת יוד המשמש על תפוחים כדי לקבוע את זמן הקטיף הנכון. התרשים מציג את רמת העמילן השיורי.
משטח החתך של תפוח מוכתם ביוד, המעיד על רמת עמילן של 5-4.

בדיקת יוד-עמילן (באנגלית: Iodine–starch test) היא תגובה כימית המשמשת לבדיקת נוכחות עמילן או יוד. השילוב של עמילן ויוד הוא כחול-שחור עז. האינטראקציה בין עמילן לאניון טרי-יודיד (I−3) הוא הבסיס לבדיקת יודומטריה.
היסטוריה ועקרונות

בדיקת יוד-עמילן תוארה לראשונה ב-1814 על ידי ז'אן ז'אק קולין ואנרי-פרנסואה גוטייה דה קלוברי
(אנ'), ובאופן עצמאי על ידי הכימאי הגרמני פרידריך סטרומאייר (אנ') באותה השנה.
אניון הטרייודיד מייצר באופן מיידי צבע כחול-שחור עז במגע עם עמילן. עוצמת הצבע יורדת עם עליית הטמפרטורה ועם נוכחות של ממיסים אורגניים הניתנים לערבב במים כגון אתנול. לא ניתן לבצע את הבדיקה ב־pH נמוך מאוד עקב הידרוליזה של העמילן בתנאים אלו. נהוג לחשוב שתערובת יוד-יודיד מתחברת עם העמילן ליצירת הפולימר פולי-יודיד אינסופי. זה היה רציונלי באמצעות קריסטלוגרפיה בקרני רנטגן של גביש יחיד וספקטרוסקופיה ראמאן השוואתית.
עמילן כאינדיקטור

עמילן משמש לעיתים קרובות בכימיה כאינדיקטור לטיטור של חיזור שבו קיים טרי-יודיד. עמילן יוצר מתחם תיאום (אנ') כחול-שחור כהה מאוד עם טרי-יודיד. עם זאת, מתחם התיאום (שאינו נוצר אם יש רק יוד או רק יודיד (I -). צבעו של מתחם תיאום העמילן כה עמוק, שניתן לזהות אותו חזותית כאשר ריכוז היוד נמוך מ-20 מיקרומטר ב-20 מעלות צלזיוס. במהלך טיטור יוד, יש להגיב לתמיסות יוד מרוכזות עם מעט טיטרנט, לעיתים קרובות עם תיוסולפט, על מנת להסיר את רוב היוד לפני הוספת העמילן. הסיבה לכך היא חוסר המסיסות של קומפלקס העמילן-טרייודיד אשר עשוי למנוע מחלק מהיוד להגיב עם הטיטרנט. סמוך לנקודת הסיום מוסיפים את העמילן, ותהליך הטיטור מתחדש תוך התחשבות בכמות התיוסולפט שנוספה לפני הוספת העמילן.
ניתן להשתמש בשינוי הצבע כדי לזהות לחות או הזעה, כמו במבחן מינור (אנ') או במבחן עמילן-יוד.
ראו גם

לוגול
לקריאה נוספת

ספר הלימוד של ווגל לניתוח כימי כמותי, מהדורה 5.
הערות שוליים

1 2  Cochran, Beverly; Lunday, Deborah; Miskevich, Frank (2008). "Kinetic Analysis of Amylase Using Quantitative Benedict's and Iodine Starch Reagents". Journal of Chemical Education. 85 (3): 401. Bibcode:2008JChEd..85..401C. doi:10.1021/ed085p401.
↑  Naiman, Barnet (1937). "Preservation of starch indicator". Journal of Chemical Education. 14 (3): 138. Bibcode:1937JChEd..14..138N. doi:10.1021/ed014p138.1.
1 2  Colin, J. J.; Gaultier de Clauby, H. F. (1814). "Mémoire sur les Combinaisons de l'Iode avec les Substances Végétales et Animales". Annales de Chimie. 90: 87–100.
↑  Stromeyer, F. (1815). "Ein sehr empfindliches Reagens für Jodine, aufgefunden in der Stärke (Amidon)" [A very sensitive reagent for iodines, found in starch (amidone)]. Annalen der Physik. 49 (1–2): 146–153. Bibcode:1815AnP....49..146S. doi:10.1002/andp.18150490108.
↑  "Iodine Test for Starch". Brilliant Biology Student Master Biology Labs. נבדק ב-2015-12-01.
↑  Madhu, Sheri; Evans, Hayden A.; Doan-Nguyen, Vicky V. T.; Labram, John G.; Wu, Guang; Chabinyc, Michael L.; Seshadri, Ram; Wudl, Fred (4 ביולי 2016). "Infinite Polyiodide Chains in the Pyrroloperylene-Iodine Complex: Insights into the Starch–Iodine and Perylene–Iodine Complexes". Angewandte Chemie International Edition. 55 (28): 8032–8035. doi:10.1002/anie.201601585. PMID 27239781. {{cite journal}}:  (עזרה)
↑  Bertrand, Gary. "Iodine Clock Reaction". Missouri University of Science and Technology. נבדק ב-2019-05-18.
ברקנטינה

ברקנטינה, איור בספר מ-1890
1. חלוץ ראשון. 2. חלוץ שני. 3. תוסף קדמי עילי. 4. מפרש קדמי (תחתי). 5. מפרש עילי ראשון. 6. מפרש עילי שני. 7. מפרש עלעילי. 8. מפרש עליון. 9. תוסף ראשי. 10. תוסף אמצעי. 11. תוסף עילי ראשי. 12. תוסף עלעילי ראשי. 13. מפרש ראשי (תחתי). 14. מפרש-גף עילי ראשי. 15. מפרש אחורי (תחתי). 16. מפרש-גף עילי אחורי.
הברקנטינה הבלגית "מרקטור", הושקה ב-1932, כיום אוניית מוזיאון
ברקנטינה (באנגלית: Barquentine, Barkentine) היא סוג של אוניית מפרשים מסחרית בעלת שלושה תרנים או יותר: על תורנה הקדמי מפרשים רוחביים, ועל שאר תרניה מפרשי גף אורכיים.
מקור השם והמעטה

השם "ברקנטינה" נגזר מ־בארק (barque, bark), על משקל בריגנטינה (brigantine). בארק היא אוניית מפרשים תלת-תורנית המניפה מפרשים רוחביים על שני תרנים, הקדמי והראשי, ואילו ברקנטינה רק על הקדמי. השם barquentine נזכר באנגלית לראשונה ב-1693.
השימוש

מעטי מפרשים של בארק ושל ברקנטינה נפוצו בעיקר במחצית השנייה של המאה ה-19, כשהתחרות עם אוניות הקיטור אילצה את בעלי אוניות המפרשים לקצץ בהוצאותיהם ככל האפשר. קל יותר לצמצם את שטחו של מפרש גף או לגלול אותו לעומת צמצום או גלילה של מפרש רוחבי הנפרש מסקריה, ועל כן אוניות עם מפרשי גף זקוקות לפחות אנשי צוות. הבארקות והברקנטינות בימינו משמשות לרוב כאוניות לימוד לקדטים וכאוניות מוזיאון.
ברקנטינות מפורסמות

"אנדיורנס" (Endurance), יכטת קיטור עם מעטה ברקנטינה, הושקה ב-1912, שימשה אוניית המשלחת של ארנסט שקלטון לאנטארקטיה, 1914–1917.
"אזמרלדה" (Esmeralda), אוניית לימוד של הצי הצ'יליאני, הושקה ב-1953.
"גזלה" (Gazela) אוניית דיג מניופאונדלנד, הושקה ב-1901. כיום אוניית מוזיאון בפילדלפיה.
"דברוצי" (KRI Dewaruci), אוניית לימוד של הצי האינדונזי שהקיפה את העולם.
"חואן סבסטיאן דה אלקנו" ( Juan Sebastián de Elcano), אוניית לימוד של הצי הספרדי, בעלת 4 תרנים, הושקה ב-1925.
"ליאוּוין 2" (STS Leeuwin II), אוניית לימוד אוסטרלית, נמל הבית – פרימנטל.
"מרקטור" (Mercator), אוניית לימוד בלגית, הושקה ב-1932.
"ניו אנדוור" (New Endeavour), סקונר דני תלת-תורני שהושק ב-1919 והוסב ב-1968 לברקנטינה. האונייה כיכבה בסדרת הטלוויזיה האוסטרלית "Barrier Reef".
"סאות'רן סוון" (Southern Swan), סקונר דני שהושק ב-1922, והוסב ב-1977 לברקנטינה. נמל הבית כיום – סידני שבאוסטרליה.
"סיטי אוף ניו יורק" (City of New York), אוניית המשלחת של ריצ'רד בירד לאנטארקטיקה, 1928–1930.
"ספיריט אוף ניו זילנד" (Spirit of New Zealand), אוניית לימוד ניו זילנדית, הושקה ב-1986.
"פוגוריה" (Pogoria), "קליאקרה" (Kaliakra) ו"איסקרה (Iskra), אוניות לימוד פולניות.
"פיסמייקר" (Peacemaker), אוניית לימוד אמריקאית.
"קונקורדיה" (Concordia), אוניית לימוד קנדית, נבנתה בפולין ב-1992. התהפכה וטבעה ב-17 בפברואר 2010.
הערות שוליים

1 2  Oxford Dictionary (1933).
↑  השם brigantine לא נגזר מ-brig אלא מ-brigantino, brigantine, bergantino, סוג של ספינת מפרשים ים-תיכונית, חביבה על שודדי ים (brigands). השם brig היה בתחילה קיצור של brigantine ולימים סוג נפרד של אוניית מפרשים. Gardiner (1995), p. 167.
↑  Kemp (1980), pp. 199-200.
| --- | --- |
בקרת זהויות :  KulturNav: 722b6c86-85b3-40c5-a86c-5b66f464c011
ביביאנה שטיינהאוס

| --- | --- |

ביביאנה שטיינהאוס, 2008
 לידה:  24 במרץ 1979 (בת 45) Bad Lauterberg im Harz, הרפובליקה הפדרלית של גרמניה 
 
ביביאנה שטיינהאוס (בגרמנית: Bibiana Steinhaus; נולדה ב-24 במרץ 1979) היא שופטת עבר בכדורגל ממוצא גרמני. שטיינהאוס היא האישה הראשונה ששפטה בליגות הגברים המקצועניות של גרמניה, והאישה הראשונה שכיהנה כשופטת ראשית בליגה בכירה בתחום כדורגל הגברים.
חייה

שטיינהאוס נולדה במרץ 1979 בבד לאוטרברג, ובצעירותה שיחקה בקבוצת כדורגל הנשים של העיר. ב-1999 היא החלה לעסוק בשיפוט, בדיוק כמו אביה שגם היה שופט בעברו. בתחילה שפטה שטיינהאוס רק בבונדסליגה לנשים, אך מהר מאוד עברה לשפוט גם בליגה האזורית לגברים, שבאותן שנים הייתה השלישית בטיבה בגרמניה. ב-2003 היא שפטה לראשונה בגמר הגביע הגרמני לנשים, במשחק שהפגיש את דיסבורג 2001 ופרנקפורט.
בשנת 2005 החלה שטיינהאוס לשפוט במפעלי פיפ"א ואופ"א השונים, וביניהם גם ליגת האלופות לנשים. שלוש שנים לאחר מכן, בעונת 2007/08, היא כבר התחילה לשפוט משחקים בבונדסליגה השנייה, והייתה לאישה הראשונה שמגיעה להישג זה. באותה עונה היא אף החלה לשמש כשופטת רביעית במשחקי הבונדסליגה הראשונה. עונה אחר כך, ב-10 באוגוסט 2008, היא הייתה לשופטת הראשונה שמנהלת משחק במסגרת הגביע הגרמני לגברים, כששפטה בין נוישטרליץ למינכן 1860.
בנובמבר 2008 שפטה שטיינהאוס שני משחקים בגביע העולם לנערות עד גיל 20, ומספר חודשים לאחר מכן שפטה בשלושה משחקים במסגרת אליפות אירופה שנערכה בפינלנד - וביניהם משחק רבע הגמר בין נורווגיה לשוודיה. בקיץ 2010 היא שפטה שוב בגביע העולם גיל 20, כולל המשחק על המקום השלישי בין קוריאה הדרומית לקולומביה.
אל הגביע העולמי שנערך בגרמניה ב-2011, הגיעה שטיינהאוס כאחת השופטות הבולטות בעולם. במהלך הטורניר היא שפטה בשלושה משחקים, ולשיאה הגיעה כאשר נבחרה לשפוט את משחק הגמר בין ארצות הברית ויפן. שנה לאחר מכן היא שפטה בגמר טורניר כדורגל הנשים של אולימפיאדת לונדון, ובכך הייתה שטיינהאוס לשופטת הראשונה בעולם ששפטה גם בגמר גביע העולם וגם בגמר טורניר הכדורגל האולימפי.
ביולי 2013 שפטה שטיינהאוס שלושה משחקים אליפות אירופה שנערכה בשוודיה, כשאחד מהם היה רבע הגמר בין נורווגיה לספרד. שנתיים לאחר מכן היא ניהלה שני משחקים במסגרת גביע העולם שהתקיים בקנדה, כולל משחק שמינית הגמר בין סין לקמרון.
במאי 2017 הודיעה מנהלת הבונדסליגה על מינויה של שטיינהאוס כשופטת מן המניין לעונת 2017/18 בבונדסליגה. החלטה זו יצרה היסטוריה, כאשר שטיינהאוס הפכה לשופטת הראשונה בבונדסליגה לגברים.
במקביל לעיסוקה בתור שופטת כדורגל, עובדת שטיינהאוס כשוטרת.
ב-30 ביולי 2020 שפטה ביביאנה את משחקה האחרון לפני פרישתה, את גמר אלוף האלופים הגרמני בו באיירן מינכן ניצחה 3-2 את בורוסיה דורטמונד.
תארים אישיים

ספורטאית השנה בהנובר: 2007
שופטת השנה של התאחדות הכדורגל הגרמנית: 2007, 2008, 2009, 2010, 2011
שופטת השנה בעולם של הפדרציה הבינלאומית להיסטוריה וסטטיסטיקה של הכדורגל: 2013, 2014
הערות שוליים

↑  Professional Referee Bibiana Steinhaus: 'Football Has Changed To a Great Degree', באתר דר שפיגל‏, 29 ביוני 2011
↑   עוזי דן, היום הזה ייכנס לספרי ההיסטוריה של הכדורגל, בזכות ביביאנה שטיינהאוס, באתר הארץ, 11 בספטמבר 2017
↑  Former Results, באתר iffhs.de
| --- | --- |
בקרת זהויות :  GND: 1035145901  ISNI: 0000 0004 0877 0501  VIAF: 301912770   WorldCat (עם VIAF): 301912770
ג'מה גלגני

| --- | --- |

ג'מה גלגני בצילום של אנריקו ג'ניני מ-1901
 לידה:  12 במרץ 1878 קפנורי, טוסקנה
 פטירה:  11 באפריל 1903 (בגיל 25) לוקה, טוסקנה
 קדוש עבור:  הכנסייה הקתולית
 ביאטיפיקציה:  1933, רומא על ידי פיוס האחד עשר
 קאנוניזציה:  2 במאי 1940, רומא על ידי פיוס השנים עשר
 חג:  11 באפריל
 פטרונית של:  סטודנטים, רוקחים, הסובלים משחפת
ג'מה גלגני (באיטלקית: Gemma Galgani‏; 12 במרץ 1878 - 11 באפריל 1903) היא קדושה של הכנסייה הקתולית באיטליה.
גלגני נולדה בקמיליאנו שבקפנורי, טוסקנה. כשהייתה ילדה קטנה, עברו הוריה ללוקה שבטוסקנה. אביה היה רוקח אדוק בדתו וצאצא של ג'ובאני לאונרדי. היא הפכה אדוקה מאוד בדתה והושפעה מאוד מן הפסיוניסטים, מסדר מיסטי. בשלב מסוים, החלה לגלות סימני סטיגמטה. ב-1903 נפטרה בלוקה שבטוסקנה כתוצאה ממחלת השחפת.
ב-2 במאי 1940 הכריז עליה האפיפיור פיוס השנים עשר כעל קדושה.
הערות שוליים

↑  ג'מה גלגני באתר www.thepassionists.org
| --- | --- |
בקרת זהויות :  NLI: 987007446742305171  PLWABN: 9810679781105606  BNE: XX945872  BnF: cb13091959t (data)  CANTIC: a10359096  GND: 11868924X  ICCU: CFIV088528  ISNI: 0000 0001 0883 7866  LCCN: n50058596  NKC: xx0155237  NLA: 50414848  NSK: 000653153  RERO: 02-A009992680  SUDOC: 029762472  Trove: 1506863  VcBA: 495/30779  VIAF: 29668903   WorldCat (עם VIAF): 29668903 
ערך זה הוא קצרמרבנושא קדושים נוצרים. אתם מוזמנים לתרום לוויקיפדיה ו.
ג'מבליה

| --- | --- |

 
 מאכלים
 סוג:  צלי קדירה 
 מוצא:  לואיזיאנה 
 מרכיבים עיקריים:  אורז, בצל הגינה, פלפל, שינקן, עגבנייה, shrimp and prawn as food, בשר עוף, צ'וריסו 
 
ג'מבליה קריאולית
ג'מבליה היא מנת אורז מהמסורת הקולינארית של הקריאולים מלואיזיאנה, עם השפעות צרפתיות וספרדיות. בתור תבשיל אורז, הג׳מבליה דומה ומקבילה לפאייה, לביריאני ולפילאף, והיא נחשבת למאכל של העיר ניו אורלינס שבארצות הברית.
ג'מבליה מורכבת באופן מסורתי משילוב של אורז, בשר וירקות. ישנן שתי גרסאות פופולריות למאכל, הראשונה, קייג'ון (Cajun), היא בדרך כלל בצבע חום ולא כוללת עגבניות ובעל גוון מעושן יותר. הצבע החום נרכש לאחר שהאורז מבושל בסיר ועובר תהליך התקרמלות. הגרסה השנייה היא הקריאולית, וידועה גם כ"ג'מבליה אדומה", והיא כוללת עגבניות, אשר נותנות לה את הגוון, בצל, פלפל, סלרי ובשר.
ביו-מחשב

ביו-מחשב היא מערכת הרותמת את הפעילות של מולקולות ביולוגיות כגון DNA ,RNA וחלבונים או פעילות של רשתות ביולוגיות ומערכות ביולוגיות גדולות יותר כדי ליישם תהליכים חישוביים הכוללים אחסון, אחזור ועיבוד נתונים. פיתוח הביו-מחשב מבוסס על מספר תחומי דעת: מדעי המחשב, הנדסה, כימיה וביולוגיה.
התפתחות מדע הביוננוטכנולוגיה במאה ה-21 פרצה את הדרך ליצירת מערכות ביולוגיות המיישמות טכנולוגיות חדישות ביניהן הביו-מחשב. טכנולוגיה זו מתבססת על רשתות ביולוגיות מתוכננות מעשי ידי אדם שמטרתן לסמן ולבקר קשרים בין גורמים ביולוגים בתוך התא הבודד וכן באורגניזם השלם. מאפייני המערכת, המתבססים על מדעי המחשב וההנדסה, הם תכנות, מודולריות וגיוון.